CELEX: 62017TN0506
Language: et
Date: 2017-08-08 00:00:00
Title: Kohtuasi T-506/17: 8. augustil 2017 esitatud hagi – Makhlouf versus nõukogu

16.10.2017   
            
            
               ET
            
            
               Euroopa Liidu Teataja
            
            
               C 347/38
            
         8. augustil 2017 esitatud hagi – Makhlouf versus nõukogu
   (Kohtuasi T-506/17)
   (2017/C 347/49)
   Kohtumenetluse keel: prantsuse
   
      Pooled
   
   
      Hageja: Rami Makhlouf (Damaskus, Süüria) (esindaja: advokaat E. Ruchat)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada hageja hagi vastuvõetavaks ja põhjendatuks;
            
         
               —
            
            
               seetõttu tühistada hagejat puudutavas osas 29. mai 2017. aasta otsus (ÜVJP) ja selle hilisemad rakendusaktid;
            
         
               —
            
            
               mõista kohtukukud välja Euroopa Liidu Nõukogult.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et vaidlustatud aktid rikuvad hageja kaitseõigusi, muu hulgas tema õigust tõhusale kohtulikule kaitsele, mis on sätestatud Euroopa inimõiguste ja põhivabaduste kaitse konventsiooni (EIÕK) artiklites 6 ja 13, ELTL artiklis 215 ja Euroopa Liidu põhiõiguste harta artiklites 41 ja 47.
            
         
               2.
            
            
               Teine väide, et kostja rikkus põhjendamiskohustust, sest esitatud põhjendus ei ole niisugune, millega saaks lugeda täidetuks Euroopa Liidu institutsioonide kohustuse, mis tuleneb EIÕK artiklist 6, ELTL artiklist 296 ja Euroopa Liidu põhiõiguste harta artiklist 41.
            
         
               3.
            
            
               Kolmas väide, et nõukogu on teinud ilmse hindamisvea seoses hageja osalusega Süüria režiimi rahastamises.
            
         
               4.
            
            
               Neljas väide, et vaidlustatud aktid piiravad põhjendamatult ja ebaproportsionaalselt hageja põhiõigusi ja eelkõige tema õigust omandile, mis on sätestatud EIÕK lisaprotokolli nr 1 artiklis 1 ja Euroopa Liidu põhiõiguste harta artiklis 17, tema õigust maine kaitsele, mis on sätestatud EIÕK artiklis 8 ja artikli 10 lõikes 2, süütuse presumptsiooni, mis on kehtestatud EIÕK artiklis 6 ja Euroopa Liidu põhiõiguste harta artiklis 48, ning tema õigust lahkuda, mille tagab EIÕK protokolli nr 4 artikli 2 lõige 2.
            
         
               5.
            
            
               Viies väide, et rikutud on ELi ühise välis- ja julgeolekupoliitika raames vastu võetud piiravate meetmete (sanktsioonide) rakendamise ja hindamise suuniseid (nõukogu 2. detsembri 2005. aasta dokument 15114/05).